Partii Inuit
Partii Inuit er et grønlandsk parti, der blev stiftet i 2013. Partiets stifter og første formand var Nikku Olsen (f. 1974), der tidligere har været i bestyrelsen for partiet Inuit Ataqatigiit. Partii Inuit er stiftet som et protestparti og vil bekæmpe den danske indflydelse i Grønland, herunder det danske sprog.
Formand fra 2016 var Per Rosing-Petersen (f. 1962). Han blev valgt til Inatsisartut (Landstinget) som løsgænger i 1999; siden blev han medlem af Siumut.
Efter valget til Inatsisartut i 2013 indgik partiet i en koalitionsregering under ledelse af Siumut. Men efter ca. syv måneder blev partiet smidt ud af regeringen som følge af uenigheder om udnyttelsen af landets uranforekomster. Ved valget i 2014 opnåede Partii Inuit ikke genvalg til parlamentet.